Kleuter skiet ma per ongeluk in die kop | Maroela Media
Oaks of Spring Valley-woonstelle in Altamonte Springs, noord van Orlando in Florida, VSA (Foto: Google Street View)
'n Jong ma is dood toe haar kind, 'n kleuter, haar per ongeluk in die kop geskiet het terwyl sy met 'n Zoom-oproep vir die werk besig was. Die voorval het Woensdag gebeur, het Florida-polisie gesê.
Die polisie is verlede week Woensdag na die Oaks of Spring Valley-woonstelle in Altamonte Springs, noord van Orlando in Florida, VSA, ontbied. Hulle het 'n noodoproep op 911 gekry van haar kollega wat gesê het hulle was besig met 'n Zoom-oproep met die 21-jarige Shamaya Lynn.
Die persoon het gesê hulle het 'n harde geluid gehoor, gesien Lynn val agteroor en hulle het ook 'n kleuter in die agtergrond gesien, berig plaaslike media.
Paramedici het probeer om Lynn by te bring, maar sy het aan die skietwond beswyk.
Volgens ondersoekbeamptes het een van Lynn se twee jong kinders op 'n gelaaide vuurwapen afgekom wat nie veilig in die woonstel versteek is nie.
Die vuurwapen behoort na bewering aan die pa van die twee kinders. Speurders van Seminole County se staatsaanklaerskantoor stel ondersoek in om te bepaal of aanklagte teen die pa aanhangig gemaak sal word.
Die twee kinders is nie beseer nie. Hulle is tans in familielede se sorg.
Die VSA se regulasies is baie swak wat vuurwapen beheer behels. In Suid Afrika moet inspeksie gedoen word om te verseker jou kluis is op standaard en as jou vuurwapen nie aan jou gedra word nie, moet hy toegesluit in jou kluis wees.
Dis nou tragies. Ouers moet asb meer versigtig wees as daar wapens en medikasies in die huis is.
Wanneer daar 'n skiet voorval soortgelyk aan hierdie een is kan jy maar weet nalatigheid met die vuurwapen was die oorsaak,hierdie is die tipe vuurwapen eienaars wat permanent onbevoeg verlaar moet word om 'n vuurwapen te besit .
Ek is stom geslaan? Hoe los mens ñ gelaaide pistool sommer net so rond… dit met kleuters in die huis? Ek wys nie vingers nie, ek verstaan net nie…